|  |
| --- |
| NÁRODNÁ RADA SLOVENSKEJ REPUBLIKYIX. volebné obdobie /N Á V R H/   UZNESENIENárodnej rady Slovenskej republiky   z ... decembra 2023    návrhu poslankyne Národnej rady Slovenskej republiky Veroniky Remišovej na odsúdenie škandalózneho správania predsedu vlády SR Roberta Fica, ktorý mimoriadne nevhodným a agresívnym spôsobom ponížil štátnych úradníkov a zdegradoval úroveň verejnej debaty.  **Národná rada Slovenskej republiky**    po prerokovaní uvedeného návrhu poslankyne Národnej rady Slovenskej republiky Veroniky Remišovej   1. **odsudzuje**   škandalózne správanie predsedu vlády SR Roberta Fica, ktorý mimoriadne nevhodným a agresívnym spôsobom ponížil štátnych úradníkov a zdegradoval úroveň verejnej debaty. |

**Odôvodnenie**

**návrhu poslankyne Národnej rady Slovenskej republiky Veroniky Remišovej na odsúdenie škandalózneho správania predsedu vlády SR Roberta Fica, ktorý mimoriadne nevhodným a agresívnym spôsobom ponížil štátnych úradníkov a zdegradoval úroveň verejnej debaty.**

Materiál sa predkladá z dôvodu, že Robert Fico svojím výrokom na adresu predsedu ÚRSO a jeho kolegov prekročil všetky červené čiary normálneho správania. Zbabelo zvaľuje vinu na štátnych úradníkov len preto, že je sám neschopný naplniť svoje predvolebné sľuby o nižších cenách energií. Označením úradníkov za teroristov, ktorých by „uškrtil“, Robert Fico úplne dehonestoval funkciu predsedu vlády. Nenávistnou a lživou rétorikou vytvára z vybraných ľudí verejných nepriateľov, čo je v štandardnej demokratickej krajine absolútne neprípustné.